**แผนแม่บทว่าด้วยการเชื่อมโยงระหว่างกันในอาเซียน**

1. **การเชื่อมโยงทางกายภาพ**
2. โครงการสร้างเครือข่ายสารสนเทศอาเซียนแบบย่านความถี่กว้างความเร็วสูง (ASEAN Broadband Corridor)

**คำอธิบายโครงการ**

ปัจจุบันการพัฒนาเทคโนโลยีการสื่อสารข้อมูลความเร็วสูงของประเทศสมาชิกอาเซียนค่อนข้างมีความเหลื่อมล้ำกันอยู่ การพัฒนาเครือข่ายสื่อสารข้อมูลความเร็วสูงและการทำให้การเข้าถึงเครือข่ายสื่อสารข้อมูลความเร็วสูงเป็นไปได้ในวงกว้างและมีราคาที่จับต้องได้จึงมีความจำเป็นอย่างยิ่งในการช่วยส่งเสริมการรวมตัวของภูมิภาค เทคโนโลยีการสื่อสารข้อมูลที่ดีขึ้นจะเป็นเครื่องมือผลิตการเรียนรู้และเสริมอำนาจประชากรในประเทศสมาชิกในยุคดิจิตอลได้อย่างมีประสิทธิภาพ นอกจากนี้เทคโนโลยีการสื่อสารข้อมูลที่ดีขึ้นจะส่งผลดีต่ออุตสาหกรรมท่องเที่ยว ส่งเสริมนวัตกรรมใหม่ ๆ ช่วยทำให้อาเซียนมีโอกาสทางธุรกิจเพิ่มมากขึ้น

โครงการนี้มีเป้าประสงค์ที่จะสร้างบรรยากาศให้การทำธุรกรรมออนไลน์ การค้าออนไลน์ การลงทุน ความรู้ความสามารถ และแนวคิดต่าง ๆ ได้ไหลเวียนอย่างทั่วถึงในภูมิภาค อีกทั้งยังช่วยให้อาเซียนได้เกาะกระแสและปรับตัวให้เข้ากับโลกเทคโนโลยีสารสนเทศสมัยใหม่ที่มีการพัฒนาเปลี่ยนแปลงอย่างรวดเร็วอยู่ตลอดเวลา

**วัตถุประสงค์ ผลลัพธ์ และความคืบหน้า**

โครงการสร้างเครือข่ายสารสนเทศอาเซียนแบบย่านความถี่กว้างความเร็วสูงมีวัตถุประสงค์หลัก 3 ประการ คือ 1) ขยายเครือข่ายสื่อสารข้อมูลความเร็วสูงในอาเซียน 2) ทำให้ราคาสามารถจับต้องได้ และ 3) ทำให้ทุกคนสามารถเข้าถึงได้

ระยะแรก – เสร็จสิ้นในเดือนมกราคม พ.ศ. 2555

ระยะสอง – ที่ปรึกษาโครงการจะเป็นผู้ร่างข้อเสนอแนะและแผนการที่เหมาะสมในการบรรลุสามวัตถุประสงค์หลัก ซึ่งจะต้องร่างแผนงานที่ชัดเจนในการสร้างหรือส่งเสริมสัญญาณเครือข่ายสื่อสารข้อมูลความเร็วในอาเซียน ทั้งในด้านความเร็วของเครือข่ายสื่อสารข้อมูล ราคาของเครือข่ายสื่อสารข้อมูล การเข้าถึงครัวเรือน ความคลอบคลุมเครือข่ายสื่อสารข้อมูลความเร็วสูงของโทรศัพท์มือถือ และจุดกระจายสัญญาณอินเตอร์เน็ตไร้สายต่าง ๆ แผนงานการพัฒนาเหล่านี้จะต้องถูกปรับให้เหมาะสมกับแต่ละประเทศสมาชิกอีกด้วย

ข้อเสนอแนะและแผนการที่ถูกเสนอจะต้องคำนึงถึงสถานะของโครงสร้างพื้นฐานเทคโนโลยีสารสนเทศ ระดับการเข้าถึงของเทคโนโลยีสารสนเทศและเครือข่ายสื่อสารข้อมูลความเร็วสูง โดยเฉพาะในพื้นที่ที่การพัฒนาในด้านนี้ยังมีอยู่ไม่มาก นอกจากนี้ข้อเสนอแนะและแผนการต้องคำนึงถึงโครงการพัฒนาเทคโนโลยีสารสนเทศอื่นที่เกี่ยวข้อง ทั้งนี้เพื่อประโยชน์สูงสุดของทั้งทุกฝ่าย

ประเทศสมาชิกของอาเซียนจะได้รับความยืดหยุ่นในการตัดสินใจวิธีที่ดีที่สุดในการพัฒนาเทคโนโลยีสารสนเทศ ที่ปรึกษาโครงการจะทำงานร่วมกับประเทศสมาชิกอย่างใกล้ชิดเพื่อชี้แนะสิ่งต่าง ๆ

ข้อเสนอแนะและแผนการจากระยะที่สองจะถูกนำเสนอในการประชุมผู้นำเจ้าหน้าที่อาวุโสอาเซียนด้านโทรคมนาคมและเทคโนโลยีสารสนเทศเพื่อการลงนามอนุมัติจึงจะเป็นการเข้าสู่ระยะที่สามซึ่งเป็นระยะสุดท้าย

**ผลประโยชน์ที่คาดว่าจะได้รับ**

 ประเทศสมาชิกอาเซียนทุกประเทศจะได้รับผลประโยชน์จากโครงการเขตพื้นที่กระจายสัญญาณเครือข่ายสื่อสารข้อมูลความเร็วสูงในอาเซียน โครงการนี้มุ่งหวังถึงผลประโยชน์ในระยะยาวต่อประชากรในอาเซียน นอกจากนี้โครงการนี้ยังส่งผลดีต่อภาคธุรกิจและนักท่องเที่ยวต่างชาติด้วยเช่นกัน